### Projekts

LATVIJAS REPUBLIKAS MINISTRU KABINETS

2014.gada . Noteikumi Nr.

Rīgā (prot. Nr. .§)

Noteikumi par darbības programmas "Uzņēmējdarbība un inovācijas" papildinājuma 2.1.1.3.3.apakšaktivitāti "Zinātnisko institūciju institucionālās kapacitātes attīstība"

Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu

1. **Vispārīgie jautājumi**
2. Noteikumi nosaka:
   1. kārtību, kādā īsteno darbības programmas "Uzņēmējdarbība un inovācijas" papildinājuma 2.1.prioritātes "Zinātne un inovācijas" 2.1.1.pasākuma „Zinātne, pētniecība un attīstība” 2.1.1.3.aktivitātes "Zinātnes un pētniecības infrastruktūras attīstība" 2.1.1.3.3.apakšaktivitāti „Zinātnisko institūciju institucionālās kapacitātes attīstība” (turpmāk – aktivitāte);
   2. prasības projekta iesniedzējam;
   3. projekta iesnieguma vērtēšanas kritērijus;
   4. atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.
3. Noteikumos lietoti šādi termini:
   1. ar saimniecisku darbību nesaistīts projekts – projekts, kas atbilst šādiem kritērijiem:
      1. projektu īsteno zinātniskā institūcija, kas atbilst pētniecības organizācijas definīcijai;
      2. projekta ietvaros īsteno darbības, kurām nav saimniecisks raksturs, vai ierobežotas jomas darbības;
   2. ar saimniecisku darbību saistīts projekts – projekts, kas atbilst vienam vai vairākiem šādiem kritērijiem:
      1. projektu īsteno zinātniskā institūcija, kas neatbilst pētniecības organizācijas definīcijai;
      2. projekta ietvaros īsteno saimnieciskas darbības;
   3. atbalsta piešķiršanas diena – diena, kas atbilst Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014) 2. panta 28. punktā noteiktajai definīcijai;
   4. attīstības projekts – zinātniskās institūcijas attīstības stratēģijai atbilstošs zinātniskās institūcijas pētniecības infrastruktūras, pārvaldības vai resursu vadības attīstības projekts, ko īsteno laika periodā no 2015. gada līdz 2020.gadam;
   5. cilvēkresursu attīstības plāns – zinātnisko darbinieku piesaistes un attīstības plāns, kas izstrādāts atbilstoši šo noteikumu .apakšpunktā minētās pētniecības programmas sekmīgai ieviešanai un kuru veido šādas sadaļas:
      1. mērķsadarbības pilnveide ar:
         1. ar augstākās izglītības institūcijām, ko raksturo studējošo iesaistes pētniecībā pieaugums, augstskolas vadošo pētnieku vai profesoru iesaiste zinātniskā institūta Zinātniskās padomes darbā, ja iesniedzējs ir zinātnisks institūts;
         2. zinātniskajiem institūtiem, ko raksturo zinātnisko institūtu vadošo pētnieku dalība augstskolas promocijas darbu vadībā, promocijas padomju darbībā un studiju programmu vai studiju virzienu padomju darbībā, ja iesniedzējs ir augstskola;
      2. ārvalsts zinātnisko institūciju vadošo zinātnieku piesaiste zinātniskās institūcijas šo noteikumu .apakšpunktā minētās pētniecības programmas īstenošanā;
      3. individualizētu zinātniskā personāla attīstības plānu izstrāde, tajā skaitā perspektīvo jauno zinātnieku identificēšana un to talanta un karjeras attīstības plāna izstrāde;
   6. darba devējs – persona, kura veic uzņēmējdarbību vai profesionālo praksi ar mērķi gūt ienākumus un uz darba tiesisko attiecību pamata nodarbina vienu vai vairākas personas par samaksu;
   7. darbība, kurai nav saimniecisks raksturs – pētniecības organizācijas darbība, kura neietilpst Līguma par Eiropas Savienības darbību (Eiropas Savienības Oficiālais Vēstnesis, 2010. gada 30. marts, Nr. C 83/47) 107.panta 1.punktā noteiktajā darbības jomā, tai skaitā:
      1. izglītības pasākumi, lai panāktu personāla skaita un kvalifikācijas pieaugumu;
      2. neatkarīga pētniecība un izstrāde, lai gūtu vairāk zināšanu un labāku izpratni, tostarp kopīga pētniecība un izstrāde, kad pētniecības organizācija iesaistās efektīvā sadarbībā;
      3. pētniecības rezultātu izplatīšana bez ekskluzivitātes un diskriminēšanas, piemēram, izmantojot mācīšanu, brīvas piekļuves datubāzes, atklātās publikācijas vai atklātā pirmkoda programmatūru;
      4. zināšanu pārnese, ja visa peļņa no šādām zināšanu pārvaldības darbībām tiek reinvestēta pētniecības organizācijas pamatdarbībās un minētās darbības veic:
         1. pētniecības organizācija (tostarp tās nodaļa vai meitas uzņēmums);
         2. pētniecības organizācija kopīgi ar citām pētniecības organizācijām vai to uzdevumā;
         3. pētniecības organizācija ar trešajām pusēm, ja atbilstošo pakalpojumu sniegšana tiek pasūtīta trešajām personām, izmantojot atklātus konkursus;
   8. ERAF atbalsta intensitāte – Eiropas Reģionālās attīstības fonda (turpmāk – ERAF) finansējuma apmērs (procentos) no projekta kopējām attiecināmajām izmaksām;
   9. grūtībās nonācis komersants – komersants, kuram ir ar tiesas spriedumu pasludināts maksātnespējas process vai tiek īstenots tiesiskās aizsardzības process vai ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums, vai tā saimnieciskā darbība ir izbeigta, vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma piemērotu maksātnespēja procedūru;
   10. ierobežotas jomas darbība – pētniecības organizāciju vai pētniecības infrastruktūras saimnieciskā pamatdarbība, kura atbilst šādiem kritērijiem:
       1. ir tieši saistīta ar pētniecības organizācijas vai pētniecības infrastruktūras darbību un tās nesaimniecisko izmantojumu;
       2. saimnieciskās darbībās tiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā nesaimnieciskās pamatdarbībās;
       3. šādām saimnieciskām darbībām katru gadu piešķirtā finansiālā kapacitāte nepārsniedz 20 procentus no attiecīgās struktūras kopējās gada finansiālās kapacitātes;
   11. jauna funkcionālā vienība – zinātnisko institūciju reorganizācijas vai likvidācijas rezultātā izveidota jauna vienība, tai skaitā zinātniskais institūts, zinātniskā grupa vai cita vienība, ko izveido apvienojot, sadalot vai nododot reorganizētās vai likvidētās zinātniskās institūcijas, to dibinātos zinātniskos institūtus, struktūrvienības vai zinātniskās grupas;
   12. konsolidējamā funkcionālā vienība – reorganizējamā vai likvidējamā zinātniskā institūcija, zinātniskās institūcijas dibināts zinātniskais institūts (atvasināta publiska persona, publiska aģentūra vai struktūrvienība), privāto tiesību juridiskā persona vai zinātniskā grupa, kuru plānots pievienot vai nodot zinātniskajai institūcijai, kas atbilst šo noteikumu .punktā minētajām prasībām;
   13. lielais komersants – komersants, kas atbilst Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 2. panta 24. punktā noteiktajai definīcijai;
   14. līdzējs – finansējuma saņēmējs vai sadarbības partneris, kas noslēdzis sadarbības līgumu par projekta īstenošanu;
   15. labuma guvējs – finansējuma saņēmējs, sadarbības partneris vai konsolidējamā funkcionālā vienība;
   16. materiālie aktīvi – aktīvi, kas atbilst Komisijas Regulas Nr. 651/2014 2.panta 29.punktā noteiktajai definīcijai;
   17. mikro, mazais un vidējais komersants – komersants, kas atbilst Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 2. panta 2. punktā noteiktajai definīcijai;
   18. mērķsadarbības pasākumi – pasākumi, kas vērsti uz sadarbības pilnveidi starp zinātniskajām institūcijām, augstskolām vai darba devējiem atbilstoši reģistrā reģistrēto zinātnisko institūciju darbības starptautiskā novērtējuma, ko veica Ziemeļu Ministru padomes sekretariāts Latvijā, analizējot Latvijas zinātnes situāciju Eiropas Savienības Kopīgās pētniecības telpas un sadarbības pētniecībā kontekstā (turpmāk – zinātnes ārējais novērtējums), rekomendācijām;
   19. nemateriālie aktīvi – aktīvi, kas atbilst Komisijas Regulas Nr. 651/2014 2.panta 30.punktā noteiktajai definīcijai;
   20. partnerība – sadarbība vismaz divu pušu starpā, lai apmainītos ar zināšanām vai tehnoloģiju, nodrošinātu piekļuvi pētniecības infrastruktūrai, vai, lai sasniegtu kopēju mērķi, kura pamatā ir darba dalīšana, kad puses kopīgi nosaka sadarbības projekta darbības jomu, piedalās tā īstenošanā un sadala tā riskus, kā arī rezultātus. Viena vai vairākas puses var uzņemties projekta pilnas izmaksas un tādējādi atbrīvot pārējās puses no projekta finanšu riskiem. Līgumpētījumi un pētniecības pakalpojumu sniegšana netiek uzskatīta par sadarbības formām;
   21. pētniecības infrastruktūra – iekārtas, resursi un saistītie pakalpojumi, kas atbilst Komisijas Regulas Nr. 651/2014 2.panta 91.punktā noteiktajai definīcijai;
   22. pārredzama atbalsta kategorija – atbalsta veids, kas atbilst Komisijas regulas Nr. 651 5.panta 2.punkta „a” apakšpunktā noteiktajai definīcijai un ko sniedz dotāciju veidā;
   23. pētniecības organizācija – institūcija, kas atbilst Komisijas Regulas Nr. 651/2014 2.panta 83.punktā noteiktajai definīcijai;
   24. pētniecības programma – zinātniskās institūcijas pētniecības programma 2015.-2020.gadam, kas atbilst šādiem kritērijiem:
       1. tajā ir noteikti zinātniskās institūcijas īstermiņa, vidēja termiņa un ilgtermiņa pētniecības mērķi, rezultatīvie rādītāji un to skaitliskās vērtības, un instrumenti pētniecības mērķu un rezultātu sasniegšanai. Pētniecības programma ietver šādas sadaļas:
          1. vidēja termiņa prioritāro pētniecības virzienu apraksts, ko pamato nozares attīstības iespēju priekšizpēte, zinātniskās institūcijas pētniecības specializācijas apraksts un plāns mērķsadarbības pilnveidei;
          2. plāns dalībai Eiropas Savienības pētniecības un inovācijas pamatprogrammas "Apvārsnis 2020" konkursos un citās pētniecības un inovācijas atbalsta programmās un tehnoloģiju ierosmēs;
          3. rīcības plāns starptautisko publikāciju skaita pieaugumam (publikācijām žurnālos, kuru citēšanas indekss sasniedz vismaz 50 procenti no nozares vidējā citēšanas indeksa), tajā skaitā pieeja nozaru datu bāzēm zinātniskās darbības efektivitātes palielināšanai;
          4. plāns zināšanu un tehnoloģiju pārvaldības pilnveidei, sekmējot pētniecības rezultātu komercializāciju un pārnesi tautsaimniecībā;
          5. pētniecības infrastruktūras attīstības plāns;
       2. tās izstrādē un ieviešanā iesaista projekta iesniedzēja institūcijā izveidotu Starptautisko konsultatīvo padomi (*International Advisory Board*) (ja attiecināms), kurā, tajā skaitā, iekļauj darba devēju pārstāvjus un ārvalsts zinātnisko institūciju zinātniekus;
       3. tā ir izstrādāta atbilstoši Eiropas Komisijas stratēģijā „Eiropa 2020: stratēģija gudrai, ilgtspējīgai un iekļaujošai izaugsmei” noteiktajām pamatiniciatīvām, Zinātnes, tehnoloģiju attīstības un inovācijas pamatnostādnēm 2014.-2020.gadam, kas ietver Latvijas Viedās specializācijas stratēģiju un viedās specializācijas jomas un izaugsmes prioritātes, un saskaņota ar darba devēju pārstāvjiem;
       4. tai ir veikts šo noteikumu .apakšpunktā minētais izvērtējums;
   25. rezultātu vadības sistēma – uz rezultātu orientēta institūcijas vadības sistēma, kas nodrošina institūcijas stratēģisko mērķu attiecināšanu gan uz darbības rādītājiem struktūrvienību un zinātnisko grupu līmenī vai uz strādājošo ikdienas darba uzdevumiem - individuālā līmenī (mērķu kaskadēšana), nodrošinot institūcijas iekšējo darba procesu sakārtošanu atbilstoši galvenajiem institūcijas darbības mērķiem un sasniedzamajiem rezultātiem, kā arī veicinot darbinieku mērķtiecīgu darbu institūcijas galveno uzdevumu veikšanai. Rezultātu pārvaldības sistēma ietver vismaz šādus elementus:
       1. uzstādīti zinātniskās institūcijas stratēģiskie mērķi un sasniedzamie rādītāji, kas atbilst nozares stratēģiskajiem mērķiem, kas noteikti Zinātnes, tehnoloģiju attīstības un inovācijas pamatnostādnēs 2014.-2020.gadam;
       2. nodrošināta šo noteikumu .apakšpunktā minēto zinātniskās institūcijas mērķu un sasniedzamo rādītāju kaskadēšana uz zemākiem līmeņiem līdz zinātniskās grupas vai zinātniskā darbinieka līmenim;
       3. veikta darbības plānošana un organizācijas pārvaldības sistēmas pilnveide;
       4. izveidota vai pilnveidota atalgojuma un motivācijas sistēma, kas balstīta uz rezultāta rādītājiem zinātniskās grupas vai zinātniskā darbinieka līmenī;
       5. izveidota vai pilnveidota darba izpildes vadības sistēma;
       6. izveidots pārmaiņu ieviešanas plāns un noteiktas atbildīgās personas tā ieviešanā;
   26. rīcības plāns zinātnes ārējā novērtējuma rekomendāciju ieviešanai – veicamo darbību un sasniedzamo rezultātu plāns zinātnes ārējā novērtējuma rekomendāciju ieviešanai periodā līdz 2020.gadam, kas vērsts uz institūcijas cilvēkresursu kapacitātes un institucionālās veiktspējas palielināšanu;
   27. saimnieciskā darbība – jebkura darbība, kas ietver preču vai pakalpojumu piedāvāšanu tirgū, tai skaitā pētniecības infrastruktūras iznomāšana, komersantu uzdevumā īstenoti pakalpojumi vai līgumpētījumi;
   28. starptautiski salīdzinošais izvērtējums – pētniecības programmas ārējais novērtējums, ko veic ārvalstu eksperti (turpmāk – EK eksperti), kuri atbilst šādiem kritērijiem:
       1. ir reģistrēti Eiropas Komisijas ekspertu datubāzē, kas izveidota, lai novērtētu Eiropas Savienības pētniecības, inovācijas un tehnoloģiskās attīstības ietvara programmu projektus;
       2. izvērtējumu veic neatkarīgi, nepārstāv pētniecības programmas izstrādātāja institūciju un kuru darbībā nepastāv tādi apstākļi, kas izraisa interešu konfliktu;
   29. viens vienots uzņēmums – komersants, kas atbilst Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013) 2. panta 2. punktā minētajiem kritērijiem;
   30. zinātniskās institūcijas attīstības stratēģija – zinātniskās institūcijas attīstības un resursu konsolidācijas stratēģija 2015.-2020.gadam, kas izstrādāta atbilstoši Viedās specializācijas stratēģijas mērķiem un ietver šādas sadaļas:
       1. pētniecības programma;
       2. institucionālās attīstības plāns institūcijas veiktspējas un pārvaldības efektivitātes uzlabošanai, kas ietver šādas sadaļas:
          1. zinātniskās institūcijas un tās dibinātā zinātniskā institūta institucionālās attīstības plāns;
          2. resursu un rezultātu pārvaldības sistēmas pilnveides plāns un izstrādāta rezultātu vadības sistēma;
       3. cilvēkresursu attīstības plāns;
   31. zinātniskais darbinieks – zinātnieks, zinātniskais personāls, zinātnes apkalpojošais personāls un zinātnes tehniskais personāls;
   32. zinātniskais personāls – atbilstoši zinātnisko darbību reglamentējošiem normatīvajiem aktiem ievēlētie un Latvijas Zinātņu akadēmijas Zinātniskā personāla datubāzē iekļautie vadošie pētnieki, pētnieki un zinātniskie asistenti, kā arī komercsabiedrībā strādājošās personas, kas veic vadošā pētnieka, pētnieka un zinātniskā asistenta pienākumus;
   33. zinātniskā grupa – zinātnisko darbinieku grupa, kas izveidota pētniecības īstenošanai konkrētā zinātnes nozarē vai apakšnozarē;
   34. zinātniskās institūcijas likvidācija – Latvijas Republikā zinātnisko institūciju reģistrā (turpmāk – reģistrs) reģistrētās zinātniskās institūcijas likvidācija, kuras rezultātā tiek samazināts reģistrā reģistrēto zinātnisko institūciju skaits. Likvidāciju veic:
       1. pievienojot citai reģistrā reģistrētai zinātniskai institūcijai, kas atbilst šo noteikumu 11.punkta nosacījumiem, – rezultātā tiek izveidota jauna funkcionālā vienība un pievienojamā institūcija beidz pastāvēt;
       2. sadalot visas tās struktūrvienības starp citām zinātniskām institūcijām, kas atbilst šo noteikumu 11.punkta nosacījumiem, – rezultātā tiek izveidota jauna funkcionālā vienība un sadalāmā iestāde beidz pastāvēt;
   35. zinātniskās institūcijas reorganizācija – reģistrā reģistrēto zinātnisko institūciju reorganizācija, apvienojot vai nododot reģistrā reģistrētai zinātniskajai institūcijai, kas atbilst šo noteikumu 11.punkta nosacījumiem. Reorganizāciju veic:
       1. nododot to atvasinātai publiskai personai, – rezultātā zinātniskās institūcija turpina pastāvēt kā pastarpinātās pārvaldes iestāde vai jauna funkcionālā vienība;
       2. apvienojot to ar citu zinātnisko institūciju vai vairākām zinātniskām institūcijām, — rezultātā uz reorganizējamo institūciju bāzes izveido jaunu funkcionālo vienību;
       3. nododot tās struktūrvienību vai vairākas struktūrvienības citai zinātniskajai institūcijai vai vairākām citām zinātniskām institūcijām, – rezultātā tiek izveidota jauna funkcionālā vienība un sadalāmā zinātniskā institūcija turpina pastāvēt.
4. Aktivitātes ietvaros finansējumu sniedz saskaņā Padomes 2006.gada 11. jūlija Regulu (EK) Nr. [1083/2006](http://eur-lex.europa.eu/eli/reg/2006/1083?locale=LV), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. [1260/1999](http://eur-lex.europa.eu/eli/reg/1999/1260?locale=LV" \t "_blank) (turpmāk – Regula Nr. 1803/2006).
5. Aktivitātes mērķis ir reģistrā reģistrēto zinātnisko institūciju strukturālo reformu īstenošana, nodrošinot zinātnes ārējā novērtējuma rekomendāciju ieviešanu un sekmējot reorganizēto zinātnisko institūciju pārvaldības un resursu vadības efektivitāti.
6. Aktivitātes mērķi sasniedz, īstenojot šo noteikumu .punktā minētās atbalstāmās darbības un veicinot šādu uzraudzības rādītāju sasniegšanu līdz 2015.gada 31.decembrim:
   1. rezultāta rādītājs – nodrošināts reģistrā reģistrēto zinātnisko institūciju skaita samazinājums vismaz par 15 zinātniskajām institūcijām, īstenojot zinātnisko institūciju reorganizāciju vai likvidāciju. Reģistrā reģistrēto zinātnisko institūciju skaita samazinājumu vērtē pret datiem uz šo noteikumu spēkā stāšanās dienu;
   2. iznākuma rādītājs – vismaz 15 zinātniskajām institūcijām ir izstrādātas vai pilnveidotas zinātnisko institūciju attīstības stratēģijas.
7. Aktivitātes ietvaros atbildīgās iestādes funkcijas nodrošina Izglītības un zinātnes ministrija (turpmāk – atbildīgā iestāde). Atbildīgā iestāde:
   1. nodrošina projektu iesniegumu atlasi un vērtēšanu:
      1. pirms uzsākta projektu iesniegumu pieņemšana, izstrādā, apstiprina un publicē atbildīgās iestādes tīmekļa vietnē projekta iesnieguma veidlapas aizpildīšanas metodiku, projektu iesniegumu atlases un vērtēšanas kārtību, kā arī projekta iesnieguma vērtēšanas veidlapas;
      2. izstrādā un apstiprina projekta iesnieguma vērtēšanas veidlapas aizpildīšanas metodiku;
   2. izveido projektu iesniegumu vērtēšanas komisiju (turpmāk – komisija);
   3. izstrādā un apstiprina komisijas reglamentu;
   4. aprēķina līdzējam pieejamo ERAF finansējumu atbilstoši šo noteikumu 1.pielikumā noteiktajai metodikai „2.1.1.3.3.apakšaktivitātē "Zinātnisko institūciju institucionālās kapacitātes attīstība" pieejamā ERAF finansējuma sadalījumu pa zinātniskajām institūcijām aprēķināšanas metodika”;
   5. nosūta šo noteikumu .punktā minēto uzaicinājumu iesniegt projekta iesniegumu;
   6. izvērtē projekta iesniegumu un pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu, kā arī izvērtē lēmumā par projekta iesnieguma apstiprināšanu ar nosacījumu ietverto nosacījumu izpildi;
   7. uzkrāj datus par projekta iesniegumiem atbilstoši normatīvajiem aktiem par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu;
   8. sniedz sabiedrībai informāciju un nodrošina publicitāti jautājumos, kas saistīti ar aktivitātes otrās kārtas īstenošanu;
   9. nodrošina, lai netiktu pārsniegts šo noteikumu .punktā noteiktais aktivitātes īstenošanai pieejamais ERAF līdzfinansējums, un uzrauga un kontrolē pieejamā ERAF līdzfinansējuma apguvi, tai skaitā Regulas Nr. [1083/2006](http://eur-lex.europa.eu/eli/reg/2006/1083?locale=LV" \t "_blank)), 93. panta 1. un 2. punktā minētā principa izpildi aktivitātes līmenī;
   10. šo noteikumu .punktā minētajā gadījumā:
       1. pirms šo noteikumu .apakšpunktā minētā finansējuma piešķiršanas pārbauda, vai tas nepalielinās kopējo *de minimis* atbalsta apjomu, ko līdzējs saņēmis attiecīgajā fiskālajā gadā, kā arī iepriekšējos divos fiskālajos gados, līdz līmenim, kas pārsniedz Regulas Nr. 1407/2013 3. panta 2. punktā noteikto *de minimis* atbalsta apmēru viena vienota uzņēmuma līmenī;
       2. pieņem lēmumu par *de minimis* atbalsta piešķiršanu, pamatojoties uz līdzēja, sadarbības iestādes, labuma guvēja vai trešo pušu sniegto informāciju, kas pamato atbilstību Komisijas Regulas Nr. 1407/2013 3. panta 2. punktā noteiktajai robežvērtībai;
       3. pārbauda atbalsta stimulējošo ietekmi atbilstoši Komisijas regulas Nr. 651/2014 6. panta 2. un 3. punkta nosacījumiem.
8. Sadarbības iestādes funkcijas nodrošina Valsts izglītības attīstības aģentūra (turpmāk – sadarbības iestāde). Sadarbības iestāde:
   1. 10 darbdienu laikā pēc šo noteikumu spēkā stāšanās izstrādā vienošanās vai līguma par projekta īstenošanu (turpmāk – līgums par projekta īstenošanu) formas (turpmāk – līguma forma) projektu, nosakot tajā projekta īstenošanas prasības finansējuma saņēmējam saskaņā ar šiem noteikumiem un normatīvajiem aktiem par [Eiropas Savienības struktūrfondu un Kohēzijas fonda vadību](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012007021532768&Hash=), īstenošanu un īstenošanas uzraudzību, un iesniedz to saskaņošanai atbildīgajā iestādē. Ja sadarbības iestāde veic grozījumus līguma formā, tā aktualizēto līguma formu iesniedz saskaņošanai atbildīgajā iestādē;
   2. slēdz ar finansējuma saņēmēju līgumu par projekta īstenošanu, nosakot projekta īstenošanas prasības finansējuma saņēmējam saskaņā ar šiem noteikumiem un normatīvajiem aktiem, kas nosaka Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību;
   3. pamatojoties uz šo noteikumu .apakšpunktā minēto lēmumu, aizpilda uzskaites veidlapu *de minimis* atbalsta piešķiršanai (papīra dokumenta formā trijos eksemplāros) saskaņā ar normatīvajiem aktiem par *de minimis* atbalsta uzskaites un piešķiršanas kārtību. Vienu eksemplāru izsniedz atbildīgajai iestādei, otro – glabā sadarbības iestādē, bet trešo – izsniedz *de minimis* atbalsta saņēmējam;
   4. veic *de minimis* atbalsta uzskaiti viena vienota uzņēmuma līmenī saskaņā ar normatīvajiem aktiem par *de minimis* atbalsta uzskaites un piešķiršanas kārtību;
   5. nodrošina projektu īstenošanas uzraudzību un kontroli, tai skaitā veic pārbaudes projekta īstenošanas vietā un uzrauga Regulas Nr. [1083/2006](http://eur-lex.europa.eu/eli/reg/2006/1083?locale=LV)), 93. panta 1. un 2. punktā minētā principa izpildi projektu līmenī;
   6. izskata finansējuma saņēmēja iepirkuma plānu un iesniedz to Iepirkumu uzraudzības birojā;
   7. sagatavo un iesniedz informāciju atbildīgajā iestādē par aktivitātes īstenošanu un tai pieejamā finansējuma apguvi, pēc atbildīgās iestādes pieprasījuma sniedzot informāciju par atsevišķu projektu;
   8. sagatavo aktivitātes maksājumu prognozi un iesniedz to maksājumu iestādē;
   9. sagatavo ERAF līdzekļu pieprasījumu prognozi kārtējam gadam un iesniedz to vadošajā iestādē un atbildīgajā iestādē;
   10. pārbauda un apstiprina finansējuma saņēmēja maksājumu pieprasījumu un sagatavo izdevumu deklarāciju;
   11. sniedz informāciju finansējuma saņēmējam par noslēgtā līguma par projekta īstenošanu noteikumu izpildes prasībām un izpildes kārtību;
   12. izskata un apstiprina grozījumus projektā, ievērojot šo noteikumu . un .punktā noteiktos nosacījumus;
   13. uzkrāj datus par projekta iesniegumu un projekta īstenošanu atbilstoši normatīvajiem aktiem [par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu](http://pro.nais.lv/naiser/text.cfm?Ref=0101032009070700752&Req=0101032009070700752&Key=0101032009030300210&Hash=);
   14. sniedz sabiedrībai informāciju un nodrošina publicitāti jautājumos, kas saistīti ar aktivitātes īstenošanu;
   15. ja konstatēta neatbilstība, nodrošina neatbilstošo izdevumu atgūšanu saskaņā ar normatīvajiem aktiem, kas nosaka kārtību, kādā ziņo par Eiropas Savienības struktūrfondu ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus;
   16. uzrauga projekta atbilstību šo noteikumu .apakšpunktā, .punktā un .apakšpunktā minētajām prasībām projekta īstenošanas laikā un piecus gadus pēc projekta īstenošanas;
   17. nodrošina EK ekspertu atlasi zinātnisko institūciju izstrādāto pētniecības programmu starptautiski salīdzinošajam izvērtējumam.
9. Sadarbības iestāde ir atbildīgās iestādes funkcionālā pārraudzībā.
10. Aktivitātes ietvaros īstenotos projektus līdzfinansē no ERAF līdzekļiem. Kopējais aktivitātes ietvaros pieejamais publiskais finansējums ir ERAF līdzfinansējums 9 911 645 *euro* apmērā, ko veido finansējums zinātniskās izcilības attīstības atbalstam 2 500 000 *euro* apmērā un zinātnisko institūciju konsolidācijas atbalstam 7 411 645 *euro* apmērā.
11. Aktivitāti īsteno ierobežotas projektu iesniegumu atlases veidā.
12. **Līdzējiem izvirzītās prasības**
13. Projekta iesniedzējs ir reģistrā reģistrēta zinātniskā institūcija:
    1. zinātniskais institūts (atvasināta publiska persona vai privāto tiesību juridiskā persona), kas zinātnes ārējā novērtējumā novērtēta ar „4” vai „5;
    2. augstskola (atvasināta publiska persona vai privāto tiesību juridiskā persona), kas zinātnes ārējā novērtējumā novērtēta ar „4” vai „5”, vai kuras struktūrvienība zinātnes ārējā novērtējumā novērtēta ar „4” vai „5”;
    3. universitāte, ja projekta ietvaros plānota zinātnisko institūciju reorganizācija vai likvidācija, ko pamato šo noteikumu .apakšpunktā minētie lēmējinstitūciju lēmumi un kuras rezultātā vismaz viena no reorganizētajām vai likvidētajām zinātniskajām institūcijām tiek izslēgta no reģistra.
14. Projekta iesniedzējs projekta iesniegumu iesniedz un īsteno individuāli vai partnerībā ar citu zinātnisko institūciju.
15. Sadarbības projekta ietvaros kā sadarbības partneri var iesaistīt zinātnisko institūciju, kas atbilst vismaz vienai no šādām prasībām:
    1. zinātniskā institūcija atbilst šo noteikumu .punktā minētajām prasībām;
    2. zinātniskā institūcija, kas ir reģistrēta reģistrā un kuru atbilstoši šo noteikumu .apakšpunktā minētajiem lēmumiem plānots reorganizēt.
16. Ja projekts paredz partnerības veidošanu:
    1. projekta iesniegumu iesniedz vadošais partneris, kas atbilst šo noteikumu .punkta nosacījumiem un kas saņēmis šo noteikumu .punktā minēto uzaicinājumu. Vadošais partneris ir atbildīgs par projekta īstenošanu, ir uzskatāms par finansējuma saņēmēju, ja projekts tiek apstiprināts;
    2. partneri slēdz sadarbības līgumu par projekta kopīgu izpildi un rezultātu izmantošanu, kā arī rezultātu sasniegšanu (turpmāk – sadarbības līgums), kurā norāda:
       1. projekta īstenošanas un rezultātu sasniegšanas kārtību, tajā skaitā katra sadarbības partnera *de minimis* atbalsta apmēru (ja attiecināms) (*euro*).
       2. sadarbības mērķi un principus;
       3. kopējo sadarbības projekta finansējumu, katra sadarbības partnera projekta daļas (turpmāk – apakšprojekts) finansējumu (ja attiecināms) un katra sadarbības partnera ieguldījumu sadalījumā pa ieguldījumu veidiem;
       4. projekta finanšu plūsmas nodrošināšanas kārtību;
       5. partneru tiesību, pienākumu un atbildības sadalījumu;
       6. projekta rezultātu izmantošanas nosacījumus (ja attiecināms);
       7. kārtību, kādā groza vai lauž sadarbības līgumu;
       8. sankcijas, ja netiek izpildītas sadarbības līgumā minētās saistības.

1. Atbalstu var saņemt līdzējs, kas atbilst šādām prasībām:
   1. tas nav nonācis finansiālās grūtībās atbilstoši šo noteikumu .apakšpunktā noteiktajam;
   2. uz līdzēju neattiecas līdzekļu atgūšanas rīkojums, kas minēts Komisijas Regulas Nr. 651/2014 1.panta 4.punkta "a" apakšpunktā;”
   3. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju tam nodokļu vai nodevu parāds nepārsniedz 150 *euro*;
   4. tas nav sodīts par [Latvijas Administratīvo pārkāpumu kodeksa](http://www.likumi.lv/doc.php?id=89648) 189.2 panta trešajā daļā minēto administratīvo pārkāpumu vai viņam nav piemēroti piespiedu ietekmēšanas līdzekļi par [Krimināllikuma](http://www.likumi.lv/doc.php?id=88966) 280.panta otrajā daļā minētā noziedzīgā nodarījuma izdarīšanu;
   5. tas sadarbības iestādei, atbildīgajai iestādei vai citai kompetentai institūcijai nav sniedzis nepatiesu informāciju saistībā ar Eiropas Savienības struktūrfondu līdzfinansēto projektu īstenošanu;
   6. tas nav saņēmis vai neplāno saņemt finansējumu no valsts, Eiropas Savienības līdzekļiem vai citiem finanšu resursiem par tām pašām attiecināmajām izmaksām vai darbībām;
   7. atbilstoši [zinātnisko darbību](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012005041432804&Hash=) reglamentējošajiem normatīvajiem aktiem:
      1. augstskola ir izdevusi pārskatus par zinātnisko darbību atsevišķa izdevuma formā un publicējusi augstskolas mājas lapā pēdējos trijos noslēgtajos pārskata gados;
      2. zinātniskais institūts Izglītības un zinātnes ministrijā ir iesniedzis pārskatus par zinātnisko darbību pēdējos trijos noslēgtos pārskata gados;
   8. ja līdzējs veic gan saimnieciskas darbības, gan darbības, kam nav saimniecisks raksturs, tas nodala darbību veidus un to izmaksas, finansējumu un ieņēmumus tā, lai efektīvi novērstu saimnieciskās darbības šķērssubsidēšanu.
2. **Atbalstāmās darbības un finansēšanas nosacījumi**
3. Aktivitātes ietvaros finansējums ir pieejams šādiem atbalsta pasākumiem:
   1. zinātniskās izcilības attīstības atbalsts;
   2. zinātnisko institūciju konsolidācijas atbalsts*.*
4. Uz šo noteikumu .apakšpunktā minēto atbalstu var pretendēt zinātniskā institūcija, kas atbilst šo noteikumu . vai .apakšpunktā noteiktajam.
5. Uz šo noteikumu .apakšpunktā minēto atbalstu var pretendēt zinātniskā institūcija, kas atbilst šo noteikumu .punktā noteiktajam un kura projekta ietvaros plāno veikt zinātnisko institūciju reorganizāciju vai likvidāciju, nodrošinot vismaz vienas reģistrā reģistrētās zinātniskās institūcijas izslēgšanu no reģistra.
6. Šo noteikumu .apakšpunktā minētā atbalsta ietvaros finansējumu piešķir šādām atbalstāmajām darbībām:
   1. zinātniskās institūcijas funkciju un uzdevumu ārējā audita veikšana, institucionālās pārvaldības modeļa izstrāde;
   2. zinātniskās institūcijas attīstības stratēģijas izstrāde vai pilnveide;
   3. apvienības stratēģijas izstrāde vai pilnveide mērķsadarbības pasākumu ietvaros;
   4. pētniecības programmas starptautiski salīdzinoša izvērtēšana;
   5. zinātnisko institūciju apvienības stratēģijas izstrāde mērķsadarbības pasākumu īstenošanai;
   6. zinātniskās institūcijas resursu vadības sistēmas pilnveide, tai skaitā:
      1. resursu vadības un rezultātu pārvaldības sistēmas izstrāde vai pilnveide, tai skaitā atalgojuma un motivācijas sistēmas ārējais novērtējums un priekšlikumi uz rezultātu orientētas atalgojuma un motivācijas sistēmas ieviešanai;
      2. zinātniskās institūcijas finanšu vadības un grāmatvedības politikas sākotnējais (ex-ante) audits vai projekta ietvaros pilnveidotās finanšu vadības un grāmatvedības politikas gala (ex-post) audits;
      3. finanšu vadības un grāmatvedības programmatūras iegāde, izveide, funkcionalitātes paplašināšana vai savietošana un instruktāža tās lietošanai;
   7. nemateriālo aktīvu iegāde vai izveide, tai skaitā ilgtermiņa pieejas tiesības zinātniskās literatūras datubāzēm zinātniskās darbības īstenošanai, neietverot tos nemateriālos aktīvus, kas iegādāti vai izveidoti vai kuru iegāde vai izveide plānota darbības programmas „Uzņēmējdarbība un inovācijas” papildinājuma 2.1.1.3.2.apakšaktivitātes „Informācijas tehnoloģiju infrastruktūras un informācijas sistēmu uzlabošana zinātniskajai darbībai” ietvaros;
   8. materiālo aktīvu iegāde, izveide, savietošana vai uzstādīšana šo noteikumu .apakšpunktā minēto mērķsadarbības pasākumu īstenošanai;
   9. attīstības projektu tehniskā priekšizpēte, tai skaitā sociāli ekonomiskā pamatojuma (izmaksu-ieguvumu ekonomiskās analīzes) izstrāde, tehniskās dokumentācijas izstrāde (finanšu un tehniskā pamatojuma izstrāde, būvdarbu tehniskās dokumentācijas izstrāde);
   10. zinātnisko institūciju reorganizācijai vai likvidācijai nepieciešamo juridiska rakstura dokumentu izstrāde, tajā skaitā nekustamo īpašumu inventarizācija, kustamās un nekustamās mantas pārreģistrēšana, zinātniskās institūcijas dokumentācijas arhivēšana;
   11. reorganizējamo vai likvidējamo zinātnisko institūciju materiālo aktīvu demontāža, pārvietošana, uzstādīšana vai pielāgošana jaunajās funkcionālajās vienībās;
   12. darba vietu izveide zinātniskajam personālam, kuru plānots piesaistīt no reorganizējamām vai likvidējamajām zinātniskajām institūcijām.
7. Šo noteikumu . apakšpunktā minētā atbalsta ietvaros finansējumu piešķir šo noteikumu ., 19.2., 19.4., 19.6., 19.7., 19.8., 19.9. un .apakšpunktā minētajām darbībām.
8. ERAF atbalsta intensitāte ir 100 procenti.
9. Ar saimniecisku darbību nesaistīta projekta gadījumā līdzējs nodrošina, ka aktivitātes ietvaros līdzējam piešķirtais finansējums projekta īstenošanas laikā un piecus gadus pēc projekta īstenošanas pabeigšanas nepalielinās kopējo ierobežota apjoma darbību apmēru līdz līmenim, kas pārsniedz šo noteikumu .apakšpunktā minēto robežvērtību.
10. Ar saimniecisku darbību saistītu projekta gadījumā:
    1. atbalstu sniedz pārredzamām atbalsta kategorijām;
    2. projekta iesniedzējs pamato projekta ietvaros plānotā publiskā atbalsta stimulējošo ietekmi atbilstoši Komisijas regulas Nr. 651/2014 6. panta 2. un 3. punkta nosacījumiem;
    3. projekta ietvaros netiek īstenotas darbības, kas atbilst Komisijas regulas Nr. 1407/2013 1. panta 1. punktā noteiktajam;
    4. jebkurā triju fiskālo gadu periodā kopējais *de minimis* atbalsta apmērs, kas līdzējam piešķirts atbilstoši šiem noteikumiem kopā ar citās atbalsta programmās piešķirto *de minimis* atbalstu, nepārsniedz Komisijas regulas Nr. 1407/2013 3. panta 2. punktā noteikto *de minimis* atbalsta apmēru viena vienota uzņēmuma līmenī;
    5. *de minimis* atbalsta uzskaiti veic saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, ņemot vērā šo noteikumu .apakšpunkta nosacījumus;
    6. lai saņemtu *de minimis* atbalstu, līdzējs atbildīgajā iestādē un sadarbības iestādē iesniedz:
       1. *de minimis* atbalsta pieprasījumu;
       2. uzskaites veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību;
       3. papildu informāciju (ja attiecināms), kas pamato de minimis atbalsta apmēra viena vienota uzņēmuma līmenī atbilstību šo noteikumu . apakšpunkta nosacījumiem;
    7. *de minimis* atbalstu uzskata par piešķirtu atbalsta piešķiršanas dienā, neatkarīgi no datuma, kurā *de minimis* atbalsts līdzējam izmaksāts.
11. Līdzējam maksimāli pieejamo ERAF finansējuma apmēru nosaka atbilstoši šo noteikumu 1.pielikumā iekļautajai metodikai, vienlaikus ievērojot šo noteikumu . apakšpunktā noteiktos ierobežojumus.
12. Sadarbības iestāde, ja tai ir pieejami valsts budžeta līdzekļi, pēc tam, kad noslēgts līgums par projekta īstenošanu, nodrošina finansējuma saņēmējam avansa maksājumu līgumā par projekta īstenošanu nosacījumos minētajos termiņos un kārtībā atbilstoši normatīvajiem aktiem par kārtību, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai un kādā veicami maksājumi un sagatavojama izdevumu deklarācija.

1. **Attiecināmās un neattiecināmās izmaksas**
2. Aktivitātes ietvaros attiecināmas ir šādas izmaksas:
   1. izmaksas šo noteikumu .punktā minēto atbalstāmo darbību īstenošanai:
      1. atlīdzības izmaksas projekta īstenošanā iesaistītajam personālam, tai skaitā darba devēja veiktās valsts sociālās apdrošināšanas obligātās iemaksas, ja projekta aktivitāšu īstenošanā iesaistītā persona nav reģistrējusies kā saimnieciskajā darbībā gūtā ienākuma nodokļa maksātāja;
      2. komandējumu un darba braucienu izmaksas saskaņā ar normatīvajiem aktiem par kārtību, kādā atlīdzināmi ar komandējumiem saistītie izdevumi, šo noteikumu . un .apakšpunktā minēto darbību īstenošanai;
      3. pētniecības infrastruktūras, kas nepieciešama šo noteikumu .apakšpunktā minēto mērķsadarbības pasākumu īstenošanai, iegādes vai izveides izmaksas:
         1. nemateriālo aktīvu iegādes vai izveides izmaksas, ja darījums ir veikts konkurences apstākļos un nav bijis slepenu norunu;
         2. materiālo aktīvu, kas iekļauti finanšu pārskatos saskaņā ar normatīvajiem aktiem par grāmatvedību, kas nosaka un skaidro pamatlīdzekļu grāmatvedības uzskaiti un ar pamatlīdzekļiem saistītās informācijas norādīšanu finanšu pārskatos, iegādes, vai izveides izmaksas, kas nepārsniedz 40 procentus no kopējām projekta attiecināmajām izmaksām;
      4. šādu ārējo pakalpojumu izmaksas:
         1. konsultantu un ekspertu atlīdzība un ar to saistītās izmaksas;
         2. zvērināta revidenta pakalpojumi;
         3. audita pakalpojumi;
         4. finanšu vadības, grāmatvedības pakalpojumi;
         5. juridiskie pakalpojumi;
         6. tulkošanas pakalpojumi;
         7. materiālo aktīvu demontāžas, pārvietošanas (t.sk. transportlīdzekļu noma), uzstādīšanas, testēšanas, kalibrēšanas un citi ar pētniecības rezultātu atkārtojamības nodrošināšanu saistīti pakalpojumi;
         8. attīstības projektu tehniskā priekšizpēte, tai skaitā sociāli ekonomiskā pamatojuma (izmaksu-ieguvumu ekonomiskā analīzes) izstrāde;
         9. līdzēja attīstības stratēģijā paredzētā attīstības projekta tehniskās dokumentācijas sagatavošana;
         10. arhivēšanas pakalpojumi;
      5. darba vietas aprīkojuma (mēbeles un tehnika, datorprogrammas un licences) izmaksas zinātniskajiem darbiniekiem, kurus plānots piesaistīt no reorganizējamas vai likvidējamas zinātniskās institūcijās;
   2. neatgūstamie attiecināmo izmaksu pievienotās vērtības nodokļa maksājumi;
   3. projekta informācijas un publicitātes pasākumu izmaksas atbilstoši normatīvajiem aktiem par Eiropas Savienības struktūrfondu un Kohēzijas fonda finansēto projektu publicitātes un vizuālās identitātes prasību nodrošināšanu, kas nepārsniedz 0,2 procentus no projekta kopējām izmaksām.
3. Šo noteikumu .apakšpunktā noteiktās attiecināmās izmaksas var veidot šādas izdevumu pozīcijas:
   1. zinātniskās institūcijas attīstības projektu būvdarbu tehniskās dokumentācijas izstrādes izmaksas, kas ir ilgtermiņa ieguldījuma tieši attiecināmas izmaksas saskaņā ar normatīvajiem aktiem par grāmatvedību, kas nosaka un skaidro pamatlīdzekļu grāmatvedības uzskaiti un ar pamatlīdzekļiem saistītās informācijas norādīšanu finanšu pārskatos;
   2. būves atjaunošanas (būvdarbi, kuru rezultātā ir nomainīti nolietojušies būves nesošie elementi vai konstrukcijas vai veikti funkcionāli vai tehniski uzlabojumi, nemainot būves apjomu vai nesošo elementu nestspēju) izmaksas;
   3. būves pārbūves (būvdarbi, kuru rezultātā ir mainīts būves daļas apjoms vai pastiprināti nesošie elementi vai konstrukcijas, nemainot lietošanas veidu, izmaksas;
   4. zinātniskās aparatūras, instrumentu komplektu, informācijas un komunikāciju tehnoloģijas infrastruktūras un citu līdzekļu, kas tieši saistīti ar šo noteikumu .apakšpunktā minēto mērķsadarbības pasākumu īstenošanu, iegādes vai izveides izmaksas;
   5. šo noteikumu .apakšpunktā minēto materiālo aktīvu piegādes, uzstādīšanas, testēšanas un apkalpojošā personāla instruktāžas izmaksas, kas nav uzturēšanas izmaksas un kas ir saistītas ar ilgtermiņa ieguldījuma sagatavošanu izmantošanai paredzētajiem mērķiem līdz brīdim, kad to nodod ekspluatācijā.
4. Projekta izmaksas ir attiecināmas, ja tās ir faktiski radušās līdzējam un atbilst šādiem nosacījumiem:
   1. tās ir radušās izmaksu attiecināmības periodā, kas norādīts līgumā par projekta īstenošanu;
   2. tās ir saistītas ar projekta mērķi un ir paredzētas apstiprinātajā projekta budžetā un atbilst šo noteikumu .punktā noteiktajām izmaksu pozīcijām;
   3. tās ir samērīgas un nepieciešamas projekta īstenošanai;
   4. tās ir izlietotas vienīgi projekta mērķu un rezultātu sasniegšanai un ir veiktas, ievērojot izmaksu lietderības, ekonomiskuma un efektivitātes principus;
   5. tās ir faktiski apmaksātas ne vēlāk kā 30 dienu laikā pēc līgumā par projekta īstenošanu norādītā izmaksu attiecināmības perioda beigu datuma un ir iekļautas projekta pārskatos;
   6. tās ir uzskaitītas līdzēju grāmatvedības un nodokļu uzskaites reģistros, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli;
   7. tās radušās, ievērojot normatīvos aktus par publisko iepirkumu vai iepirkumu sabiedrisko pakalpojumu sniedzēju vajadzībām.
5. Aktivitātes ietvaros neattiecināmas ir šādas izmaksu pozīcijas:
   1. izmaksas, kuras radušās pēc līguma par projekta īstenošanu termiņa beigām vai kuru maksājumi veikti vēlāk nekā mēneša laikā pēc projekta īstenošanas termiņa beigām;
   2. izmaksas, kas nav tieši saistītas ar projekta ietvaros veiktajām darbībām un nav pamatotas ar izmaksu attaisnojošiem dokumentiem, vai ir radušās normatīvo aktu prasību neievērošanas dēļ.
   3. tādu darbību izmaksas, kas neatbilst šo noteikumu .punkta nosacījumiem;
   4. projekta administratīvās izmaksas;
   5. pievienotās vērtības nodoklis, ja līdzējs to var atgūt atbilstoši normatīvajiem aktiem nodokļu politikas jomā;
   6. vispārīgās izmaksas, kas saistītas ar projekta iesnieguma sagatavošanu, tajā skaitā konsultāciju pakalpojumi;
   7. apdrošināšanas izmaksas;
   8. nekustamā īpašuma (ēkas un zemes) iegādes izmaksas;
   9. kārtējās uzturēšanas izmaksas;
   10. transportlīdzekļa iegādes izmaksas;
   11. izmaksas, kas attiecas uz līzinga un nomas darījumiem;
   12. samaksa par aizdevuma izskatīšanu, noformēšanu, rezervēšanu un apkalpošanu, maksa par finanšu transakcijām, nokavējuma procenti, līgumsodi un tiesvedības izdevumi;
   13. izmaksas, kas neatbilst pamatotas finanšu vadības principiem, īpaši naudas vērtībai un izmaksu efektivitātei;
   14. projekta īstenošanai nepieciešamā konta atvēršanas un uzturēšanas izmaksas.
   15. citas izmaksas, kuras nav iekļautas projekta attiecināmajās izmaksās.
6. Attiecināmajās izmaksās iekļauj tikai tos ilgtermiņa ieguldījumus, par kuriem projekta noslēguma pārskata iesniegšanas dienā būs pilnībā samaksāts un kas būs labuma guvēja īpašumā.
7. Aktivitātes ietvaros finansē tikai tādas attiecināmās izmaksas, kuras ir tieši saistītas ar projekta ietvaros veiktajām darbībām, atbilst šajos noteikumos noteiktajiem izmaksu ierobežojumiem, ir samērīgas un pamatotas un atbilst pareizas finanšu vadības principiem.
8. Finansējumu, ko piešķir šo noteikumu ietvaros, neapvieno ar atbalstu citas atbalsta programmas vai individuālā atbalsta projekta ietvaros.

1. Atbalstāmas tādas darbības, kas sāktas:
   1. no šo noteikumu spēkā stāšanās dienas, ja līdzējs īsteno šo noteikumu .punktā minēto projektu;
   2. pēc līguma par projekta īstenošanu noslēgšanas ar sadarbības iestādi, ja īsteno šo noteikumu .punktā minēto projektu un līdzējs atbilst lielā komersanta definīcijai;
   3. pēc projekta iesnieguma iesniegšanas atbildīgajā iestādē, ja īsteno šo noteikumu .punktā minēto projektu un līdzējs atbilst mikro, mazā vai vidējā komersanta definīcijai.
2. **Projektu iesniegumu atlases izsludināšana un projektu iesniegumu iesniegšana**
3. Uzaicinājumu iesniegt projekta iesniegumu ierobežotai atlasei (turpmāk – uzaicinājums) atbildīgā iestāde nosūta zinātniskajām institūcijām, kas atbilst šo noteikumu .punktā minētajām prasībām un 10 darba dienu laikā no šo noteikumu spēkā stāšanās dienas Izglītības un zinātnes ministrijā ir iesniegušas šādus dokumentus:
   1. zinātniskās institūcijas lēmējinstitūcijas (augstskolas Senāta vai zinātniskā institūta Zinātniskās padomes, ievērojot labuma guvēju juridisko statusu) apstiprināts rīcības plāns zinātnes ārējā novērtējuma rekomendāciju ieviešanai;
   2. zinātnisko institūciju reorganizācijas plānu un reorganizējamo institūciju lēmējinstitūciju (augstskolas senāta vai zinātniskā institūta zinātniskās padomes, ievērojot labuma guvēju juridisko statusu) lēmumi par zinātnisko institūciju reorganizāciju vai likvidāciju, kuros iekļauta informācija par konsolidējamajām un jaunajām funkcionālajām vienībām, kuras plānots izveidot zinātnisko institūciju reorganizācijas vai likvidācijas rezultātā, ja līdzējs plāno pretendēt uz šo noteikumu .apakšpunktā noteikto atbalstu;
   3. Latvijas Zinātnes padomes atzinums par valsts zinātniskā institūta reorganizāciju vai likvidāciju (ja attiecināms), ja līdzējs plāno pretendēt uz šo noteikumu .apakšpunktā noteikto atbalstu;
   4. informācija, kas nepieciešama līdzējam maksimāli pieejamā finansējuma aprēķināšanai atbilstoši šo noteikumu 1.pielikumā noteiktajam un ietver šādus datus:
      1. līdzēja – augstskolas (ja attiecināms) pētniecībai piesaistītais finansējums pēdējos trijos noslēgtos pārskata gados;
      2. labuma guvēja – augstskolas (ja attiecināms) pētniecībai piesaistītais finansējums pēdējos trijos noslēgtos pārskata gados;
      3. līdzēja un labuma guvēja dibinātās struktūrvienības, kas zinātnes ārējā novērtējumā saņēma novērtējumu “4” (ja attiecināms), pētniecībai piesaistītais finansējums pēdējos trijos noslēgtos pārskata gados;
      4. reorganizējamās vai likvidējamās zinātniskās institūcijas – augstskolas (ja attiecināms) pētniecībai piesaistītais finansējums pēdējos trijos noslēgtos pārskata gados;
      5. reorganizējamās vai likvidējamās zinātniskās institūcijas struktūrvienības vai zinātniskās grupas, kuru pievieno vai nodod līdzējam (ja attiecināms), zinātnisko darbinieku slodze pilna laika ekvivalenta (turpmāk – PLE) izteiksmē pēdējos trīs noslēgtos pārskata gados un uz 2014.gada 1.oktobri sadalījumā pa zinātnisko darbinieku kategorijām – zinātniskais personāls, zinātnes tehniskais personāls, zinātni apkalpojošais personāls;
      6. jaunajā funkcionālajā vienībā iesaistīto zinātnisko darbinieku plānotā slodze PLE izteiksmē sadalījumā pa zinātnisko darbinieku kategorijām par laika periodu no 2015. – 2017.gadam;
      7. cita informācija, kas nepieciešama līdzējam pieejamā ERAF finansējuma aprēķināšanai.
4. Uzaicinājumu atbildīgā iestāde nosūta ne vēlāk kā 20 darbdienu laikā pēc šo noteikumu spēkā stāšanās.
5. Uzaicinājumā norāda:
   1. projekta iesnieguma iesniegšanas termiņu;
   2. projekta iesnieguma iesniegšanas vietu un kārtību;
   3. kopējo projekta īstenošanai pieejamo maksimālo ERAF līdzfinansējuma apmēru sadalījumā pa līdzējiem, ko aprēķina atbilstoši šo noteikumu 1.pielikumā noteiktajai metodikai;
   4. tīmekļa vietni, kurā publicēti projekta iesnieguma sagatavošanai izmantojamie dokumenti;
   5. citu informāciju, kuru atbildīgā iestāde uzskata par nepieciešamu norādīt uzaicinājumā.
6. Projekta iesniedzējs projekta iesniegumu iesniedz atbildīgajā iestādē, ievērojot šādas prasības:
   1. aktivitātes ietvaros atļauts iesniegt vienu projekta iesniegumu;
   2. projekta iesniegumu veido aizpildīta projekta iesnieguma veidlapa (2.pielikums) un šādi pielikumi:
      1. dokumentu kopijas, kas apliecina līdzēja juridisko statusu (tajā skaitā statūti, nolikums, reglaments vai tiem pielīdzināmi dokumenti un cita dokumentācija), vai rakstisks apliecinājums, ka atbilstoši zinātnisko darbību reglamentējošiem normatīvajiem aktiem Izglītības un zinātnes ministrijā iesniegtie juridisko statusu apliecinošie dokumenti atbilst faktiskajai situācijai;
      2. līdzēja Centrālajā statistikas pārvaldē iesniegto valsts statistikas pārskatu kopijas par pēdējiem trijiem noslēgtajiem pārskata gadiem par zinātnisko vai pētniecības darbu izpildi vai rakstisks apliecinājums, ka minēto dokumentu kopijas ir iesniegtas atbildīgajā iestādē darbības programmas "Uzņēmējdarbība un inovācijas" papildinājuma 2.1. prioritātes "Zinātne un inovācijas" 2.1.1. pasākuma "Zinātne, pētniecība un attīstība" aktivitāšu īstenošanas ietvaros (atbildīgā iestāde saņemtos valsts statistikas pārskatus izmanto tikai kopsavilkumiem un datu grupēšanai, ekonomisko procesu un zinātniskās darbības analīzei);
      3. līdzēja grāmatvedības politikas un finanšu vadības apraksts (kopija) vai rakstisks apliecinājums (ar norādi uz konkrētu dokumentu), ka minētā dokumenta aktuālās versijas kopija ir iesniegta atbildīgajā iestādē darbības programmas "Uzņēmējdarbība un inovācijas" papildinājuma 2.1. prioritātes "Zinātne un inovācijas" 2.1.1. pasākuma "Zinātne, pētniecība un attīstība" aktivitāšu īstenošanas ietvaros. Apraksta kopiju iesniedz atsevišķi, neiesietu projekta iesniegumā;
      4. līdzēja apgrozījuma pārskats par naudas plūsmām par pēdējiem trim pārskata gadiem sadalījumā pa ekonomiskās klasifikācijas kodiem un dimensijām, tai skaitā darbības raksturs, darbības veids, finansējuma avots, pasūtītājs, projekts un citas dimensijas atbilstoši pētniecības organizācijā apstiprinātajai resursu vadības sistēmas arhitektūrai. Pārskatu iesniedz *Microsoft Excel* datnes formātā (3.pielikums);
      5. projekta iesniedzēja izziņa par projekta īstenošanas vietām, kurās tiks veikti ieguldījumi (norādot attiecīgās vietas adresi),
      6. izziņa no zemesgrāmatas vai Valsts zemes dienesta kadastra, kas norāda, ka infrastruktūra, kurā par projekta īstenošanai piešķirtajiem līdzekļiem tiks veikti ieguldījumi, ir līdzēja, valsts vai pašvaldības īpašumā;
      7. apliecinājums, ka infrastruktūra, kurā par projekta īstenošanai piešķirtajiem līdzekļiem tiks veikti ieguldījumi, ir nodota līdzēja valdījumā vai lietošanā, ja infrastruktūras īpašnieks ir valsts vai pašvaldība, un ir zinātniskās institūcijas bilancē, vai arī apliecinājums, ka projekta iesniedzējam ir ilgtermiņa nomas tiesības vismaz vēl piecus gadus pēc projekta īstenošanas pabeigšanas un tās ir reģistrētas Zemesgrāmatā;
      8. būves atjaunošanas vai pārbūves izmaksu tāme, kuru sastādījis sertificēts tāmētājs un kurā norādītas un nodalītas visas darbu un materiālu izmaksu pozīcijas, kas ir iekļautas projekta attiecināmajās vai neattiecināmajās izmaksās (ja attiecināms);
      9. materiālo aktīvu iegādes tehniskā specifikācija (ja attiecināms);
      10. uzskaites veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību (ja attiecināms);
      11. labuma guvēju finanšu vadības un grāmatvedības politikas sistēmas pašnovērtējums, kas pamato projektā plānotās resursu vadības sistēmas pilnveides izmaksas;
   3. projekta iesniegumu paraksta projekta iesniedzēja institūcijas vadītājs vai tā pilnvarota persona, projekta iesniegumam pievienojot attiecīgo pilnvarojumu.
7. Projekta iesniedzējs papildus šo noteikumu .apakšpunktā minētajiem pielikumiem var iesniegt:
   1. Valsts ieņēmumu dienesta izziņu par projekta iesniedzēja un sadarbības partnera (ja attiecināms) nodokļu samaksu, kas izsniegta ne agrāk kā 20 darbdienas pirms projekta iesnieguma iesniegšanas;
   2. Uzņēmumu reģistra izziņu, kas apliecina, ka projekta iesniedzējs ar tiesas lēmumu nav atzīts par maksātnespējīgu, tai skaitā neatrodas sanācijas procesā vai tiesiskās aizsardzības procesā, tā saimnieciskā darbība nav izbeigta vai saskaņā ar komercreģistrā pieejamo informāciju tas neatrodas likvidācijas procesā (ja attiecināms);
   3. citus dokumentus, kurus projekta iesniedzējs uzskata par nepieciešamiem, lai pamatotu projekta iesnieguma atbilstību šo noteikumu 4.pielikumā minētajiem projektu iesniegumu vērtēšanas kritērijiem.
8. Ja projekta iesniedzējs neiesniedz šo noteikumu . vai .apakšpunktā minētos dokumentus vai izziņas, atbildīgā iestāde tās iegūst normatīvajos aktos par administratīvo procesu noteiktajā kārtībā.
9. Projekta iesnieguma iesniedzējs vai tā pilnvarotā persona iesniedz projekta iesniegumu atbildīgā iestādē vienā no šādiem veidiem:
   1. papīra formā;
   2. elektroniska dokumenta formā.
10. Ja projekta iesniegumu iesniedz papīra formā:
    1. to iesniedz vienā eksemplārā caurauklotu, ar sanumurētām lapām, uz pēdējās lapas aizmugurē diegu gali ir pielīmēti, uz uzlīmes ir informācija par dokumentā sanumurēto un cauraukloto lapu skaitu, apliecinā­jums par dokumentu kopiju pareizību, projekta iesniedzēja nosaukums, projekta iesnieguma sagatavošanas datums, dokumenta izstrādāšanas vieta un projekta iesniedzēja amatpersonas paraksts, Papīra formā noformētu projekta iesniegumu personīgi iesniedz atbildīgajā iestādē vai nosūta pa pastu ierakstītā vēstulē;
    2. projekta iesniegumam pievieno identiski aizpildītu projekta iesnieguma veidlapas un visu projekta iesnieguma pielikumu elektronisko versiju elektroniskajā datu nesējā. Projekta finansēšanas plānu, projekta budžeta kopsavilkumu iesniedz Microsoft Excel datnes formātā. Ja papildus iesniedzamie dokumenti ir dokumentu kopijas, tos noformē atbilstoši normatīvajiem aktiem par dokumentu izstrādāšanu un noformēšanu. Visus dokumentus ievieto iepakojumā (aploksnē) un aizzīmogo.
11. Ja projekta iesniegumu iesniedz elektroniska dokumenta formā:
    1. to iesniedz vienā eksemplārā projekta iesnieguma iesniedzēja atbildīgās amatpersonas parakstītu un papildus iesniedzamo dokumentu oriģināliem jābūt parakstītiem katram atsevišķi ar drošu elektronisko parakstu, apliecinātiem ar laika zīmogu un nosūtītiem atbildīgajai iestādei uz uzaicinājumā par projektu iesniegumu iesniegšanu norādīto elektroniskā pasta adresi, elektroniskā sūtījuma temata ailē norādot projekta iesnieguma iesniedzēja nosaukumu. Ja papildus iesniedzamie dokumenti ir dokumentu kopijas, tiem jābūt apliecinātiem katram atsevišķi ar projekta iesniedzēja drošu elektronisko parakstu un laika zīmogu pirms projekta iesniegumu atlases termiņa beigām;
    2. elektroniska dokumenta formā normatīvajos aktos par elektronisko dokumentu noformēšanu noteiktajā kārtībā, tai skaitā projekta iesniegumu iesniedz *DOC (Microsoft Office Word document)* datnes formātā. Projekta finansēšanas plānu un projekta budžeta kopsavilkumu, iesniedz Microsoft Excel datnes *(Microsoft Excel)* formātā. Statistikas un finanšu pārskatu kopijas, un citus dokumentus iesniedz *PDF (Portable Document Format)* datnes formātā.
12. Šo noteikumu .punktā minētajā uzaicinājumā norādītais projekta iesnieguma iesniegšanas termiņa beigu datums ir pēdējā diena, kad projekta iesniedzējs projekta iesniegumu var iesniegt personīgi, elektroniska dokumenta formā vai nosūtot pa pastu.
13. Atbildīgā iestāde reģistrē iesniegto projekta iesniegumu tā saņemšanas dienā. Apliecinājumu par projekta iesnieguma saņemšanu atbildīgā iestāde projekta iesniedzējam izsniedz personīgi uzreiz vai 10 darbdienu laikā pēc projekta iesnieguma iesniegšanas termiņa beigu datuma nosūta pa pastu vai elektroniski elektroniska dokumenta formā, parakstītu ar drošu elektronisko parakstu atbilstoši normatīvajiem aktiem par elektronisko dokumentu noformēšanu.
14. **Projektu iesniegumu vērtēšana**
15. Aktivitātes ietvaros iesniegto projektu iesniegumu vērtēšanu nodrošina atbildīgā iestāde.
16. Aktivitātes ietvaros iesniegto projektu iesniegumu vērtēšanu atbilstoši kvalitātes, atbilstības, administratīvajiem kritērijiem un finansējuma piešķiršanas kritērijam nodrošina komisija:
    1. komisijas sastāvā iekļauj pārstāvjus no Izglītības un zinātnes ministrijas, Ekonomikas ministrijas, Veselības ministrijas un Zemkopības ministrijas;
    2. komisijas sēdēs novērotāja statusā bez balsstiesībām var piedalīties vadošās iestādes, sadarbības iestādes, Latvijas Zinātnes padomes un Latvijas Zinātņu akadēmijas pārstāvji. Komisija vērtēšanas procesā var pieaicināt vienu vai vairākus ekspertus bez balsstiesībām.
17. Komisijas darbību nosaka atbildīgās iestādes izstrādāts un apstiprināts reglaments.
18. Uzsākot komisijas darbu, komisijas locekļi, eksperti un novērotāji (ja attiecināms) paraksta apliecinājumu, ka:
    1. komisijas sēžu laikā iegūto informāciju un dokumentu saturu neizpaudīs trešajām personām;
    2. viņu darbībā nepastāv tādi apstākļi, kuru dēļ viņi varētu pārkāpt normatīvajos aktos par Eiropas Savienības struktūrfondu un Kohēzijas fonda vadību noteiktos ierobežojumus Eiropas Savienības struktūrfondu fondu vadībā iesaistītajai personai, un nav tādu apstākļu, kuru dēļ varētu uzskatīt, ka viņi ir ieinteresēti konkrēta projekta iesniedzēja iesniegtā projekta iesnieguma apstiprināšanā vai noraidīšanā.
19. Projekta iesniegumu vērtē atbilstoši šo noteikumu 4.pielikumā minētajiem kvalitātes, atbilstības, administratīvajiem un finansējuma piešķiršanas kritērijiem, izmantojot projektu iesniegumu atlases un vērtēšanas metodiku un projektu iesniegumu vērtēšanas veidlapas, kas noteiktas normatīvajā aktā par kārtību, kādā nosaka Eiropas Savienības struktūrfondu un Kohēzijas fonda vadības un kontroles sistēmas izveidošanas prasības.
20. Projekta iesniedzēju un projekta iesniegumu vērtē atbilstoši šo noteikumu 4.pielikumā noteiktajiem projektu iesniegumu vērtēšanas kritērijiem šādā secībā:
    1. administratīvie kritēriji;
    2. atbilstības kritēriji;
    3. kvalitātes kritēriji un finansējuma piešķiršanas kritērijs.
21. Projekta iesnieguma atbilstību projektu iesniegumu administratīvajiem, atbilstības un finansējuma piešķiršanas kritērijiem vērtē ar “jā” vai “nē” (“jā” – atbilst, “nē” – neatbilst). Projekta iesnieguma atbilstību kvalitātes kritērijiem vērtē, piešķirot noteiktu punktu skaitu. Ja projekta iesniegumā nav informācijas, lai novērtētu projekta iesnieguma atbilstību vienam vai vairākiem vērtēšanas kritērijiem, vai ja minētā informācija nav salasāma, uzskata, ka projekta iesniegums neatbilst attiecīgajam kritērijam vai attiecīgajā kritērijā tiek piešķirts zemākais vērtējums.
22. **Lēmuma pieņemšana un paziņošana par projekta iesnieguma apstiprināšanu, apstiprināšanu ar nosacījumiem vai noraidīšanu**
23. Atbildīgā iestāde pieņem lēmumu par projekta iesnieguma apstiprināšanu, ja:
    1. atbilstība visiem šo noteikumu 4.pielikumā minētajiem projekta iesnieguma administratīvajiem, atbilstības un finansējuma piešķiršanas kritērijiem ir novērtēta ar "Jā";
    2. projekta iesniegums katra šo noteikumu 4.pielikuma 3., 4., 5. un 6. punktā minētā kvalitātes kritērija vērtējumā ir saņēmis vismaz minimālo punktu skaitu un kvalitātes kritēriju kopsummā saņēmis vismaz 46 punktus.
24. Atbildīgā iestāde pieņem lēmumu par projekta iesnieguma noraidīšanu un tā vērtēšanas neturpināšanu, ja ir spēkā kaut viens no šādiem nosacījumiem:
    1. projekta iesniegums neatbilst kādam no šo noteikumu 4.pielikuma 7., 10., 12., 17. vai 18.punktā minētajiem projekta iesnieguma atbilstības kritērijiem;
    2. līdzējs neatbilst kādam no šo noteikumu 4.pielikuma 19., 20., 21., 22., 23., 25., 26. vai 27.punktā minētajiem atbilstības kritērijiem;
    3. projekta iesniegums neatbilst kādam no šo noteikumu 4.pielikuma 28. vai 29.punktā minētajiem administratīvajiem kritērijiem;
    4. vērtējumā par atbilstību šo noteikumu 4.pielikuma 3.punktā minētajam kvalitātes kritērijam projekta iesniegums saņēmis mazāk par 20 punktiem;
    5. vērtējumā par atbilstību šo noteikumu 4.pielikuma 4.punktā minētajam kvalitātes kritērijam saņēmis mazāk par 15 punktiem;
    6. vērtējumā par atbilstību šo noteikumu 4.pielikuma 5.punktā minētajam kvalitātes kritērijam saņēmis mazāk par pieciem punktiem;
    7. vērtējumā par atbilstību šo noteikumu 4.pielikuma 6.punktā minētajam kvalitātes kritērijam saņēmis mazāk par sešiem punktiem;
    8. kvalitātes kritēriju kopsummā nav saņēmis vismaz 46 punktus.
25. Atbildīgā iestāde pieņem lēmumu noraidīt projekta iesniegumu, ja tas šo noteikumu 4.pielikuma 39.punktā minētajā finansējuma piešķiršanas kritērijā ir novērtēts ar "Nē”.
26. Atbildīgā iestāde var pieņemt lēmumu par projekta iesnieguma apstiprināšanu ar nosacījumu, kas jāizpilda, lai projekta iesniedzējs varētu noslēgt līgumu par projekta īstenošanu. Minētajā lēmumā var ietvert šādus nosacījumus:
    1. projekta iesnieguma precizēšana atbilstoši šo noteikumu 4.pielikuma 8., 9., 11., 13., 14., 15., 16., 24., 30., 31., 32., 33., 34. 35., 36., 37. vai 38.punktā minētajiem vērtēšanas kritērijiem;
    2. izmaksu precizēšana, ar nosacījumu, ka netiek pārsniegts šo noteikumu .apakšpunktā minētais izmaksu ierobežojums;
    3. citas atbildīgās iestādes noteiktas tiesiski pamatotas darbības veikšana, kura ir vērsta uz līguma par projekta īstenošanu noslēgšanu.
27. Atbildīgā iestāde piecu darbdienu laikā pēc attiecīgā lēmuma pieņemšanas dienas nosūta:
    1. projekta iesniedzējam – lēmumu par projekta iesnieguma apstiprināšanu, projekta iesnieguma noraidīšanu vai projekta iesnieguma apstiprināšanu ar nosacījumu;
    2. sadarbības iestādei – lēmumu par projekta iesnieguma apstiprināšanu un apstiprinātā projekta iesnieguma oriģināleksemplāru, kas iesniegts papīra formā, vai projekta iesniegumu, kas iesniegts elektroniska dokumenta formā, parakstīts ar drošu elektronisko parakstu un apliecināts ar laika zīmogu atbilstoši normatīvajiem aktiem par elektronisko dokumentu noformēšanu. Ja projekta iesniegums iesniegts papīra formā, piecu darbdienu laikā pēc vienošanās vai līguma par projekta īstenošanu noslēgšanas sadarbības iestāde no atbildīgās iestādes saņemto projekta iesnieguma oriģināleksemplāru nosūta atpakaļ atbildīgajai iestādei.
28. Ja ir pieņemts lēmums par projekta iesnieguma apstiprināšanu ar nosacījumu, projekta iesniedzējs lēmumā noteiktajā termiņā, kas nepārsniedz 10 darbdienas no lēmuma spēkā stāšanās dienas, nodrošina nosacījumu izpildi un iesniedz atbildīgajā iestādē izvērtēšanai informāciju par nosacījumu izpildi. Lēmumā noteiktajā termiņā informāciju par nosacījumu izpildi projekta iesniedzējs var iesniegt ne vairāk kā divas reizes.
29. Atbildīgā iestāde 10 darbdienu laikā pēc šo noteikumu .punktā minētajā lēmumā noteiktā termiņa izvērtē projekta iesniedzēja iesniegto informāciju un sagatavo atzinumu par lēmumā ietverto nosacījumu izpildi (turpmāk – atzinums).
30. Ja projekta iesniedzējs nodrošina šo noteikumu .punktā minētajā lēmumā ietverto nosacījumu izpildi lēmumā noteiktajā termiņā, atbildīgās iestādes atzinums ir pozitīvs un atbildīgā iestāde piecu darbdienu laikā no atzinuma parakstīšanas dienas nosūta:
    1. projekta iesniedzējam – atzinumu;
    2. sadarbības iestādei – lēmumu par projekta apstiprināšanu ar nosacījumu, atzinumu un apstiprinātā projekta iesnieguma oriģināleksemplāru, kas iesniegts papīra formā, vai projekta iesniegumu, kas iesniegts elektroniska dokumenta formā, parakstīts ar drošu elektronisko parakstu un apliecināts ar laika zīmogu atbilstoši normatīvajiem aktiem par elektronisko dokumentu noformēšanu.
31. Ja projekta iesniedzējs nenodrošina šo noteikumu .punktā minētajā lēmumā ietverto nosacījumu izpildi lēmumā noteiktajā termiņā, atbildīgās iestādes atzinums ir negatīvs un projekta iesniegums ir uzskatāms par noraidītu. Atzinumu par to, ka lēmumā ietvertie nosacījumi nav izpildīti, atbildīgā iestāde nosūta projekta iesniedzējam ne vēlāk kā piecu darbdienu laikā no tā parakstīšanas dienas.
32. **Projekta īstenošanas vispārīgie nosacījumi**
33. Finansējuma saņēmēja pienākums ir 10 darbdienu laikā pēc sadarbības iestādes uzaicinājuma noslēgt līgumu par projekta īstenošanu.
34. Projekta īstenošanas vieta ir Latvijas Republikas teritorija.
35. Finansējuma saņēmējs 10 darbdienu laikā pēc līguma par projekta īstenošanu noslēgšanas iepirkumu plānu iesniedz sadarbības iestādē saskaņošanai. Ja finansējuma saņēmējs projekta ietvaros veic iepirkumu pirms līguma par projekta īstenošanu noslēgšanas, tas pirms iepirkuma procedūras uzsākšanas iepirkuma plānu iesniedz sadarbības iestādē saskaņošanai.
36. Projekta īstenošanas ilgums nepārsniedz 2015.gada 31.decembri.
37. Šo noteikumu .apakšpunktā minētā starptautiskā salīdzinošā izvērtējuma veikšanai piesaista EK ekspertus. EK ekspertu atlasi nodrošina sadarbības iestāde.
38. Finansējuma saņēmējs ne vēlāk kā līdz 2015.gada 1.septembrim iesniedz sadarbības iestādē šo noteikumu .apakšpunktā minēto pētniecības programmu, ko ir apstiprinājusi zinātniskās institūcijas lēmējinstitūcija, norādot pētniecības programmā ietilpstošās zinātnes nozares un apakšnozares saskaņā ar Eiropas Kopējo pētniecības klasifikācijas shēmu (Eiropas Kopienu Oficiālais Vēstnesis, L 189, 1991).
39. Sadarbības iestāde ne vēlāk kā līdz 2015.gada 1.oktobrim nodrošina atbilstošu EK ekspertu atlasi, to izvēlē izmantojot šādus atlases kritērijus:
    1. zinātniskās institūcijas specializācijai atbilstoša zinātniskā kvalifikācija;
    2. atbilstoša profesionālā pieredze un kompetence.
40. EK ekspertu skaits, kas tiek piesaistīti pētniecības programmas vērtēšanā, ir atkarīgs no pētniecības programmā ietilpstošo zinātņu nozaru skaita. EK eksperti tiek piesaistīti pētniecības programmas katras zinātņu nozares sadaļas vērtēšanai.
41. Finansējuma saņēmējs nodrošina Eiropas Savienības struktūrfondu publicitātes un vizuālās identitātes prasību izpildi atbilstoši normatīvajiem aktiem par Eiropas Savienības struktūrfondu un Kohēzijas fonda publicitātes un vizuālās identitātes prasību nodrošināšanu, kā arī publiskās informācijas nodrošināšanu par šo fondu projektiem, tai skaitā ar projekta īstenošanu saistītās aktuālās informācijas ievietošanu finansējuma saņēmēja iestādes tīmekļa vietnē ne retāk kā reizi trijos mēnešos.
42. Grozījumus projektā veic atbilstoši normatīvajiem aktiem, kas nosaka Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību.
43. Finansējuma saņēmējs, neizdarot grozījumus projektā, var veikt izmaksu pārdali:
    1. starp šo noteikumu ., ., ., ., . un .apakšpunktā noteiktajām izmaksu pozīcijām, nepārsniedzot piecus procentus no pārdalāmās izmaksu pozīcijas un ievērojot šo noteikumu .punktā noteiktos izmaksu ierobežojumus;
    2. šo noteikumu .apakšpunktā minētās izmaksu pozīcijas ietvaros.
44. Finansējuma saņēmējs, sniedzot sadarbības iestādei maksājuma pieprasījumu, pievieno skaidrojumu par šo noteikumu .punktā minētās izmaksu pārdales pamatotību. Ja minētais skaidrojums nav iesniegts vai nav pamatots, sadarbības iestāde izmaksu pārdali uzskata par nenotikušu.
45. Projekta ietvaros sasniedzami vismaz šādi rezultāti:
    1. izstrādāta zinātniskās institūcijas attīstības stratēģija, kas atbilst šo noteikumu .apakšpunktā noteiktajam, tai skaitā pētniecības programma, kas atbilst šo noteikumu .apakšpunktā noteiktajiem kritērijiem;
    2. izstrādāta rezultātu vadības sistēma, kas atbilst šo noteikumu .apakšpunktā noteiktajam;
    3. īstenoti mērķsadarbības pasākumi atbilstoši šo noteikumu .apakšpunktā noteiktajam;
    4. veikta zinātnisko institūciju reorganizācija vai likvidācija, nodrošinot vismaz vienas reģistrā reģistrētas zinātniskās institūcijas izslēgšanu no reģistra, ja līdzējs saņem šo noteikumu .apakšpunktā minēto atbalstu;
    5. veikta resursu vadības sistēmas pilnveide, nodrošinot rezultātu pārvaldības sistēmas izveidi.
46. Ja projekta īstenošanas laikā rodas neattiecināmie izdevumi vai sadārdzinājuma izmaksas, tad finansējuma saņēmējs sedz tos no saviem līdzekļiem.
47. Atbildīgajai iestādei ir tiesības pieprasīt informāciju no finansējuma saņēmēja par projekta īstenošanas gaitu un sasniegto rezultātu atbilstību plānotajiem rezultātiem.
48. Finansējuma saņēmējs saņem finansējumu par plānotajām atbalstāmajām darbībām, ja ir izpildīti šādi nosacījumi:
    1. finansējuma saņēmējs ar sadarbības iestādi noslēdz līgumu par projekta īstenošanu;
    2. līdzējs nodrošina ar projekta īstenošanu saistīto finanšu plūsmu skaidru nodalīšanu no citu darbību finanšu plūsmām projekta īstenošanas laikā un trīs gadus pēc projekta īstenošanas, ja līdzējs īsteno ar saimniecisku darbību saistītu projektu un atbilst sīkā (mikro), mazā vai vidējā komersanta definīcijai, vai piecus gadus pēc projekta īstenošanas, ja līdzējs īsteno ar saimniecisku darbību nesaistītu projektu vai atbilst lielā komersanta definīcijai;
    3. ir sagatavots un līgumā par projekta īstenošanu paredzētajā laikā iesniegts sadarbības iestādē noslēguma un, ja nepieciešams, starpposma pārskats un ir pievienotas dokumentu kopijas saskaņā ar sadarbības iestādes izstrādāto un apstiprināto izdevumus apliecinošo dokumentu sarakstu;
    4. pēc sadarbības iestādes veiktās projekta īstenošanas pārbaudes un iesniegto noslēguma un, ja nepieciešams, starpposmu pārskatu pārbaudes projekta īstenošanas izmaksas tiek atzītas par attiecināmām.
49. Sadarbības iestāde finansējuma saņēmējam izmaksājamo finansējumu nosaka, pamatojoties uz noslēguma un, ja nepieciešams, starpposmu pārskatu.
50. Sadarbības iestādei ir tiesības proporcionāli samazināt finansējumu, ja:
    1. faktiskais finanšu līdzekļu izlietojums ir mazāks, nekā paredzēts projekta iesniegumā;
    2. nav īstenota kāda no līgumā par projekta īstenošanu paredzētajām darbībām, bet tiek sasniegts projekta mērķis;
    3. nav iesniegti finanšu līdzekļu izlietojumu apliecinošie dokumenti;
    4. projekta izmaksu tāmē norādītās attiecināmās izmaksas nav samērīgas un ekonomiski pamatotas;
    5. finansējuma saņēmējs projekta īstenošanas laikā apzināti ir sniedzis sadarbības iestādei nepatiesu informāciju.
51. Sadarbības iestādei ir tiesības starpposma un noslēguma maksājuma pieprasījuma vērtēšanas laikā, kā arī pēc maksājuma veikšanas pieprasīt no finansējuma saņēmēja papildu informāciju, kas saistīta ar starpposma un noslēguma pārskatu.
52. Sadarbības iestādei ir tiesības starpposma un noslēguma maksājuma pieprasījuma vērtēšanas laikā pieaicināt ekspertu, lai pārbaudītu, vai projekta izmaksu tāmē norādītās attiecināmās izmaksas nav nepamatoti augstas.
53. Sadarbības iestāde maksājumus veic ar bezskaidras naudas norēķinu atsevišķā projekta īstenošanai atvērtā finansējuma saņēmēja kontā, kuru finansējuma saņēmējs norāda starpposma vai noslēguma ziņojumā. Īstenojot projektu, finansējuma saņēmējs visus maksājumus veic no šā konta.
54. Noslēguma pārskatu finansējuma saņēmējs iesniedz sadarbības iestādē 15 darbdienu laikā pēc projekta īstenošanas pabeigšanas. Sadarbības iestāde var pagarināt minēto 15 darbdienu termiņu, bet ne ilgāk kā līdz 2016. gada 31. janvārim, ja finansējuma saņēmējs iesniedz sadarbības iestādē pamatotu iesniegumu ar lūgumu pagarināt projekta noslēguma pārskata iesniegšanas termiņu.

Ministru prezidente                                                       Laimdota Straujuma

Izglītības un zinātnes ministre                                                   Mārīte Seile

Iesniedzējs:

Izglītības un zinātnes ministre                                                   Mārīte Seile

Vīza: valsts sekretāre                                                              Sanda Liepiņa

22.11.2014 10:07

S.Šmīdlere,

67047957, [santa.smidlere@izm.gov.lv](mailto:santa.smidlere@izm.gov.lv)

I.Švirksta

67047882, inta.svirksta@izm.gov.lv